Morago ga dingwaga di ka nna pedi re nyalane, Bill o ne a dira tiro nngwe ya go itlosa bodutu ya go dira ditshwantsho tse dinnye tsa masole ka lloto. A e ne e le ditshwantsho fela tsa go tshamekisa bana tsa masole? Nnyaa, le e seng! O ne a batla go dira ditshwantsho tsa mmatota tse di betlilweng. Babetli bangwe ba ditswerere ba ne ba betla ka polasetiki, logong kana semente, mme lloto e ne e siametse thapiso ya ga Bill sentle ka gonne o ne a ithutetse go bereka ka metšhine. Dikgwedi di le pedi morago ga gore rre a tshwarwe, kgaitsadiake Lena o ne a tsholwa. Mmè, Lena, nna le nkgonne Nikolai, re ne ra fetsa mariga mo ntlong e e nnye e e se nang difensetere le setofo. Morago ga moo, re ne ra ya go nna le rremogolo. Nna le Nikolai re ne re tlhokomela ntlo, re rema dikgong, le go baakanya dilo tse di senyegileng. Ke ne ke rata go dira ka diatla tsa me. Ke ne ke dira ditlhako le tiro ya go betla. Ke ne gape ke rata le mmino, ka jalo ke ne ka itirela balalaika ka legong mme ka ithuta go e letsa. Moragonyana ke ne ka ithuta go tshameka katara le mantolene.